2022.1.13.
HU
Az Európai Unió Hivatalos Lapja
L 8/37
Unióba történő beléptetése tekintetében, amelyeket meghatározatlan BSE-kockázatot jelentő országból származó állatokból nyertek.
A szóban forgó szállítmányok Unióba történő beléptetésére vonatkozó új követelményeknek az említett állategészségügyi/hatósági és hatósági bizonyítványmintákban is tükröződniük kell.
Ezért az említett bizonyítványmintákat megfelelően módosítani kell.
(3)
Ezen túlmenően módosítani kell az emberi fogyasztásra szánt húskészítmények bizonyos kategóriát tartalmazó szállítmányoknak az Unióba történő beléptetésére vonatkozó, az (EU) 2020/2235 végrehajtási rendelet III. mellékletének 25. fejezetében (MPNT MINTA) és 26. fejezetében (MPST MINTA) megállapított állategészségügyi/ hatósági bizonyítványmintákban meghatározott közegészségügyi és állategészségügyi igazolásokat annak érdekében, hogy azok pontosan tükrözzék a tenyésztett és vad szarvasfélékből származó állati eredetű termékeknek az Unióba történő beléptetésére vonatkozóan a 999/2001/EK rendelet IX. mellékletének F. fejezetében meghatározott, továbbá a friss hús kinyerésére felhasznált állatok származási létesítményére vonatkozóan az (EU) 2020/692 felhatalmazáson alapuló bizottsági rendelet (7) 150. cikkében meghatározott követelményeket.
Ezért az említett bizonyítványmintákat megfelelően módosítani kell.
(4)
Az (EU) 2020/2235 végrehajtási rendelet III. mellékletének 27. fejezete meghatározza az emberi fogyasztásra szánt burkolóanyag Unióba történő beléptetésére vonatkozó állategészségügyi/hatósági bizonyítványmintát (CAS MINTA).
Az említett állategészségügyi/hatósági bizonyítványminta II.2.2.
pontja az (EU) 2020/692 felhatalmazáson alapuló rendelet 148. cikkének megfelelően lehetővé teszi a friss hús Unióba való beléptetése tekintetében engedélyezett és ezért az (EU) 2021/404 bizottsági végrehajtási rendelet (8) XIII. mellékletében jegyzékbe foglalt harmadik országok vagy területek, illetve azok körzetei számára a burkolóanyagok szállítmányainak az Unióba való beléptetését anélkül, hogy azok igazolnák az (EU) 2020/692 felhatalmazáson alapuló rendelet XXVI.
mellékletének 2. pontjában előírt kockázatcsökkentő kezelések alkalmazását.
E lehetőség alkalmazásának esetére azonban az említett pont jelenlegi szövege nem eléggé egyértelmű a burkolóanyag származási körzetét illetően.
Annak egyértelművé tétele érdekében, hogy ez a lehetőség csak az (EU) 2021/404 végrehajtási rendelet XIII. mellékletében felsorolt körzetekre vonatkozik, fel kell tüntetni a burkolóanyag származási körzetének kódját, ahogyan az (EU) 2021/404 végrehajtási rendelet XIII. mellékletében szerepel.
Ezért az említett bizonyítványmintát megfelelően módosítani kell.
(5)
Ezen túlmenően az (EU) 2020/2235 végrehajtási rendelet III. mellékletének 28. és 31. fejezete állategészségügyi/ hatósági bizonyítványmintákat határoz meg az emberi fogyasztásra szánt élő halak, élő rákfélék és az ezekből származó, emberi fogyasztásra szánt állati eredetű termékek szállítmányainak, valamint az emberi fogyasztásra szánt élő kagylók, tüskésbőrűek, zsákállatok, tengeri haslábúak és az ezekből származó, emberi fogyasztásra szánt állati eredetű termékek szállítmányainak az Unióba történő beléptetése tekintetében (FISH-CRUST-HC, illetve MOL-HC MINTA).
Az említett bizonyítványmintákban található megjegyzések pontosítása érdekében egyértelműen meg kell határozni, hogy a II.2. részben meghatározott állategészségügyi igazolásokat a víziállatoktól származó állati eredetű termékek azon szállítmányai tekintetében kell kitölteni, amelyek az (EU) 2020/692 felhatalmazáson alapuló rendelet 1. cikkének 6. pontja értelmében nem kerültek ki az említett rendelet hatálya alól.
Az Unióban történő további feldolgozás nélkül, közvetlen emberi fogyasztás céljából az Unióba beléptetett, az élő víziállatoktól eltérő, víziállatoktól származó állati eredetű termékek szállítmányai esetében nem szükséges kitölteni a II.2. részben meghatározott állategészségügyi igazolásokat.
A „további feldolgozás” fogalmának meghatározása továbbá egyértelművé fogja tenni az ilyen szállítmányokkal kapcsolatos helyzetet.
Ezért az említett bizonyítványmintákat megfelelően módosítani kell.
(6)
Emellett az (EU) 2020/692 felhatalmazáson alapuló rendelet 167. cikkének a) és b) pontjában, valamint 169. cikke (3) bekezdésének b) pontjában az (EU) 2021/1705 felhatalmazáson alapuló bizottsági rendelettel (9) bevezetett közelmúltbeli módosításoknak tükröződniük kell az (EU) 2020/2235 végrehajtási rendelet III. mellékletének 28. és 31. fejezetében szereplő állategészségügyi igazolásokban (FISH-CRUST-HC, illetve MOL-HC MINTA) is.
Ezért az említett bizonyítványmintákat megfelelően módosítani kell.
(7) A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
(8) A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
(9) A Bizottság (EU) 2021/1705 felhatalmazáson alapuló rendelete (2021. július 14.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről szóló (EU) 2020/692 felhatalmazáson alapuló rendelet módosításáról (HL L 339., 2021.9.24., 40. o.).